Všeobecne záväzné nariadenie
č. 6/1994
zo dňa 9.septembra 1994 o vylepovaní plagátov a o živelných nápisoch v obci

     Obecné zastupiteľstvo podľa § 6 ods. 1 zák. SNR č. 481/1992 Zb. o obecnom zriadení, s použitím § 45 ods. 3 psím. g. cit. zák. Prijalo

t o t o

Všeobecne záväzné nariadenie o vylepovaní plagátov a o živelných nápisoch v obci

§ 1
Účel nariadenia

     Toto všeobecne záväzné nariadenie (VZN) sa vydáva v záujme zachovania čistoty a kultúrnosti životného prostredia obce. Vymedzuje pojmy, práva a povinnosti fyzických a právnických osôb pri vylepovaní plagátov a odstraňovaní živelných nápisov na území obce.

§ 2
Základné pojmy

    Na účely tohto VZN sa za:
1.	PLAGÁTY považujú papierové reklamy, propagačný materiál a iné tlačivá krátkodobého charakteru.
2.	POVODCU plagátu považuje organizátor podujatia, resp. fyzická osoba alebo právnická osoba, ktorá propaguje výrobky, služby, resp. osoba, ktorá z obsahu plagátu môže byť považovaná za pôvodcu.
3.	SPRÁVCU vylepovacích miest považuje obecný úrad v obci resp. vedúci MKS.
4.	VYLEPOVACIE MIESTO považuje na to určený objekt a je evidovaný  obecným úradom.
5.	ŽIVELNÉ NÁPISY sa považujú nápisy na budovách, objektoch a iných plochách, ktoré nie sú na to určené a nie sú súčasťou vývesných tabúľ jednotlivých prevádzkární alebo povolených reklám.

§3
Podmienky vylepovania plagátov a odstraňovanie živelných nápisov

1.	Vylepovanie plagátov sa vykonáva najmä prostredníctvom správcu vylepovacích miest.
2.	Vylepovanie plagátov a písanie živelných nápisov na území obce na miestach viditeľných z verejných priestranstiev je okrem určených vylepovacích miest zakázané.
3.	Majiteľ /správca/ alebo užívateľ objektu, na ktorého fasáde sa nachádzajú plagáty a ich zvyšky v rozpore s týmto VZN, pokiaľ nie je známy ich pôvodca, je povinný tieto ihneď odstrániť.
4.	Správca vylepovacích miest je povinný udržiavať vylepovacie miesto v riadnom stave, odstraňovať staré neaktuálne plagáty, alebo ich zvyšky.
5.	Majiteľ /správca/ resp. užívateľ objektu, na ktorom sa nachádzajú živelné nápisy, je povinný tieto ihneď odstrániť.

§ 4
Sankcie

1.	Orgány obecného zastupiteľstva resp. obecná polícia kontrolujú dodržiavanie tohto VZN.
2.	Za porušovanie VZN sa pôvodca plagátu postihuje, pokiaľ sa nepreukáže hodnoverným dokladom, že vylepovanie zaslal správcovi, organizácii, alebo inej osobe na to  poverenej. V danom prípade bude postihovaný správca, resp. organizácia, u ktorej bolo vykonanie prác objednané. 
3.	Obec je oprávnená ukladať a vyberať pokuty  v blokovom konaní za priestupky, pri ktorých dochádza k porušovaniu ustanovení tohto VZN /§ 48,47, zák. 372/90 Zb. v znení neskorších predpisov/.
4.	Starosta obce môže pri porušovaní VZN uložiť podľa osobitných predpisov právnickej osobe pokutu do výšky 100 tis. Sk /§ 13 a zák. 481/92 Zb./
5.	Pri porušovaní nariadenia možno fyzickej osobe uložiť pokutu do výšky 1.000,- Sk / § 47 zák. 372/90 Zb./
6.	Pokuta je príjmom obce.

§ 5

Toto nariadenie nadobúda účinnosť dňom 1.9.1994

									Ing. Václav Kubirita
									      starosta obce